आदिवासी छात्रों के लिए भोपाल में CBSE स्कूल
आदिवासी छात्रों के लिए भोपाल में CBSE स्कूल
सतीश टेवरे भोपाल
राजधानी भोपाल समेत इंदौर, जबलपुर और शहडोल में आदिवासी बच्चों के लिए सीबीएसई से मान्यता प्राप्त स्कूल खोले जाएंगे। इन स्कूलों में प्रवेश चयन परीक्षा के माध्यम से होगा। आदिवासी बच्चों के साथ अनुसूचित जाति, पिछड़े वर्ग और सामान्य वर्ग के होनहार छात्र भी पढ़ सकेंगे। लेकिन इनकी संख्या सीमित रहेगी। प्रत्येक स्कूल में 40 फीसदी छात्र, 40 फीसदी छात्राएं रहेंगी। इसके अलावा 10 फीसदी सीटें अनुसूचित जाति और 10 फीसदी अन्य (जिनमें ओबीसी व जनरल कैटेगरी) के लिए रखी गई हैं। ऐसा इसलिए किया जा रहा है, ताकि इस वर्ग के बच्चे अन्य वर्ग के बच्चों के साथ ही घुल-मिलकर अपना सर्वांगीण विकास कर सकें। पाठ्यक्रम हिंदी और अंग्रेजी में होगा। यहां बच्चों को शिक्षा के अलावा रहने-खाने और खेलने की सभी सुविधाएं नि:शुल्क उपलब्ध कराई जाएंगी। इसके साथ ही मुफ्त में यूनिफॉर्म, कॉपी-किताब और बस्ता भी मिलेगा। ऐसे स्कूल खोलने के पीछे सरकार की मंशा यह है कि आदिवासी बच्चे भी राष्ट्रीय एवं प्रादेशिक स्तर की परीक्षाओं में किसी से कमतर न रहें। इन शहरों में 15 अप्रैल से स्कूल खोले जाएंगे। शेष पेज 2 पर
hin_Deva hin_Deva san_Deva hin_Deva